
Compartiment juridic
Nr. 12164  din 23 octombrie 2023
Raport de specialitate
la proiectul de hotărâre pentru aprobarea contractării de către Spitalul Municipal ,,Dr. Pop Mircea” Marghita de servicii juridice pentru reprezentarea în instanță în Dosarul nr. 2488/255/2023 având ca obiect plângere soluții de neurmărire/netrimitere judecată (art.340 NCPP)

Prin prezentul se ia act de referatul primarului municipiului Marghita nr. 12163 din 23.10.2023 pentru inițierea unui proiect de hotărâre în vederea aprobării de către Consiliul Local Marghita a contractării de către Spitalul Municipal ,,Dr. Pop Mircea” Marghita de servicii juridice pentru reprezentarea în instanță în Dosarul nr. 1632/111/2023 aflat pe rolul Judecătoriei Marghita, având ca obiect plângere soluții de neurmărire/netrimitere judecată (art.340 NCPP), în cadrul căruia spitalul are calitatea de intimat.


Inițierea proiectului a avut la bază solicitarea Spitalului Municipal ,,Dr. Pop Mircea” Marghita și prezentarea dosarului aflat pe rolul instanței de judecată, înaintată primăriei cu adresa nr. 2177/20.10.2023 și înregistrată la noi sub nr. 12083/20.10.2023.


Având în vedere:

- prevederile art. I din OUG nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările și completările ulterioare, și anume:   
,,(1) Autorităţile şi instituţiile publice ale administraţiei publice centrale şi locale, indiferent de modul de finanţare şi subordonare, societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome care au în structura organizatorică personal propriu de specialitate juridică nu pot achiziţiona servicii juridice de consultanţă, de asistenţă şi/sau de reprezentare.

(2) În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:

a) ordonatorilor principali de credite pentru autorităţile şi instituţiile publice ale administraţiei publice centrale;

b) consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.

(3) În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare societăţilor naţionale, companiilor naţionale şi societăţilor comerciale, precum şi regiilor autonome prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea şi mandatarea reprezentanţilor statului sau unităţilor administrativ-teritoriale în organele de conducere ale acestora:

a) de către ordonatorul principal de credite coordonator, în cazul celor la care statul este acţionar integral sau majoritar;

b) de către consiliile locale, consiliile judeţene sau Consiliul General al Municipiului Bucureşti, după caz, pentru cele la care unităţile administrativ-teritoriale deţin integral sau majoritar capitalul social.”,

- faptul că în cadrul instituției solicitante postul de consilier juridic este vacant,

- cheltuielile cu serviciile de consultanță, de asistență și reprezentare juridică în instanță vor fi achitate din veniturile proprii ale spitalului,


În temeiul art. 240 din OUG nr. 57/2019 privind Codul administrativ, consider oportună și legală punerea pe ordinea de zi a ședinței de Consiliu Local Marghita al acestui proiect de hotărâre inițiat de către primarul municipiului Marghita. 
Consilier juridic
Bianca-Lucia PLATONA

